Document ID: 32009D0243

KOMISIJAS LĒMUMS
(2009. gada 3. marts)
par Kopienas nostāju attiecībā uz Lēmumu Nr. 1/2008, ko pieņēmusi ECAA Apvienotā komiteja, kas izveidota ar Daudzpusējo nolīgumu starp Eiropas Kopienu un tās dalībvalstīm, Albāniju, Bijušo Dienvidslāvijas Maķedonijas Republiku, Bosniju un Hercegovinu, Bulgāriju, Horvātiju, Islandi, Melnkalni, Norvēģiju, Rumāniju, Serbiju un Apvienoto Nāciju Organizācijas Pagaidu pārvaldes misiju Kosovā par Eiropas Kopējās aviācijas telpas izveidi, un ar ko groza nolīguma I pielikumu
(2009/243/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes un Padomē sanākušo Eiropas Savienības dalībvalstu pārstāvju 2006. gada 9. jūnija Lēmumu 2006/682/EK, lai parakstītu un provizoriski piemērotu Daudzpusējo nolīgumu starp Eiropas Kopienu un tās dalībvalstīm, Albānijas Republiku, Bijušo Dienvidslāvijas Maķedonijas Republiku, Bosniju un Hercegovinu, Bulgārijas Republiku, Horvātijas Republiku, Islandes Republiku, Melnkalnes Republiku, Norvēģijas Karalisti, Rumāniju, Serbijas Republiku un Apvienoto Nāciju Organizācijas Pagaidu pārvaldes misiju Kosovā (1) par Eiropas Kopējās aviācijas telpas (EKAT) izveidi (2),
ņemot vērā Daudzpusējo nolīgumu starp Eiropas Kopienu un tās dalībvalstīm, Albānijas Republiku, Bijušo Dienvidslāvijas Maķedonijas Republiku, Bosniju un Hercegovinu, Bulgārijas Republiku, Horvātijas Republiku, Islandes Republiku, Melnkalnes Republiku, Norvēģijas Karalisti, Rumāniju, Serbijas Republiku un Apvienoto Nāciju Organizācijas Pagaidu pārvaldes misiju Kosovā par Eiropas Kopējās aviācijas telpas izveidi (3) (“nolīgums”) un jo īpaši tā 3. pantu,
tā kā:
(1)
Nolīgumu parakstīja 2006. gada 9. jūnijā.
(2)
Ar minētā nolīguma 18. pantu izveidota Apvienotā komiteja, kas atbild par nolīguma pārvaldību un pienācīgu īstenošanu.
(3)
Kopš nolīguma parakstīšanas ir pieņemti jauni Kopienas tiesību akti, kas attiecas uz nolīguma īstenošanu.
(4)
Nolīguma 17. panta 3. punkta a) apakšpunktā noteikts, ka Apvienotā komiteja pieņem lēmumus, ar ko pārskata nolīguma I pielikumu.
(5)
Padomes lēmuma 2. panta 2. punktā attiecībā uz nolīgumu paredzēts, ka Kopienas nostāju attiecībā uz Apvienotās komitejas to lēmumu pieņemšanu, kuri Kopienas tiesību aktus attiecina arī uz ECAA partneriem, pieņem Komisija,
IR NOLĒMUSI ŠĀDI.
Vienīgais pants
Eiropas Kopienas nostāju ECAA Apvienotajā komitejā, kas izveidota saskaņā ar 18. pantu Daudzpusējā nolīgumā starp Eiropas Kopienu un tās dalībvalstīm, Albāniju, Bijušo Dienvidslāvijas Maķedonijas Republiku, Bosniju un Hercegovinu, Bulgāriju, Horvātiju, Islandi, Melnkalni, Norvēģiju, Rumāniju, Serbiju un Apvienoto Nāciju Organizācijas Pagaidu pārvaldes misiju Kosovā par Eiropas Kopējās aviācijas telpas izveidi, attiecībā uz nolīguma I pielikuma grozījumu balsta uz šā lēmuma pielikumu.
Briselē, 2009. gada 3. martā

Labels: 8
11
5